CELEX: 62022CN0175
Language: da
Date: 2022-03-08 00:00:00
Title: Sag C-175/22: Anmodning om præjudiciel afgørelse indgivet af Spetsializiran nakazatelen sad (Bulgarien) den 8. marts 2022 — straffesag mod BK

10.5.2022   
            
            
               DA
            
            
               Den Europæiske Unions Tidende
            
            
               C 191/24
            
         
      Anmodning om præjudiciel afgørelse indgivet af Spetsializiran nakazatelen sad (Bulgarien) den 8. marts 2022 — straffesag mod BK
      (Sag C-175/22)
      (2022/C 191/31)
      Processprog: bulgarsk
      
         Den forelæggende ret
      
      Spetsializiran nakazatelen sad
      
         Part i hovedsagen
      
      BK
      
         Præjudicielle spørgsmål
      
      Er artikel 6, stk. 3 og 4, i direktiv 2012/13 (1) til hinder for, at nationale retsforskrifter — artikel 301, stk. 1, nr. 2, sammenholdt med artikel 287, stk. 1, i Nakazatelno protsesualen kodeks (strafferetsplejeloven) — i retspraksis fortolkes således, at retten i sin dom kan foretage en retlig kvalificering af handlingen, der afviger fra anklageskriftet, såfremt handlingen ikke kvalificeres som en strafbar handling, for hvilken der er fastsat en strengere straf, da den tiltalte ikke er blevet behørigt informeret om den nye og anderledes retlige kvalificering før domsafsigelsen og derfor ikke har haft mulighed for at forsvare sig mod den?
      Såfremt spørgsmålet besvares bekræftende, er chartrets artikel 47, stk. 2, da til hinder for, at retten informerer den tiltalte om, at den muligvis vil træffe materiel afgørelse på grundlag af en anden retlig kvalificering af handlingen, og desuden giver vedkommende mulighed for at forberede sit forsvar herimod, eftersom initiativet til denne anderledes retlige kvalificering ikke er udgået fra anklagemyndigheden?
      
         (1)  Europa-Parlamentets og Rådets direktiv 2012/13/EU af 22.5.2012 om ret til information under straffesager (EUT 2012, L 142, s. 1).